ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105E0301-446591/8-2018

Обреновац 08.10.2018

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0148/2018 (778/2018), за набавку добара - : ПЛЦ модули за електрофилтере А2, А5 и А6 и систем управљања отпадних вода ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: На захтев неког потенцијалног Понуђача изменили сте предметну Конкурсну документацију, у којој је била предвиђена меница, и увели сте алтернативну могућност достављања средстава финансијског обезбеђења - меницу или банкарску гаранцију.

Зашто на наш, оправдани захтев у складу са Чланом 57 ЗЈН, никада нисте омогућили да уместо банкарске гаранције доставимо меницу ?

То је доказ да иностраним фирмама излазите у сусрет, а не домаћим.

Осим тога, у овом случају, прихватањем захтева тог потенцијалног Понуђача фаворизујете једну инострану фирму, чија добра преферирате у Конкурсној документацији, на штету домаћих Понуђача.

Да ли, сагласно напред наведеном, могу да буду прихваћена као одговарајућа понуђена добра неке друге фирме којом је могуће реализовати техничке захтеве предметне набавке ?

**ОДГОВОР 1:**

**-** Наручилац је изменио Конкурсну документацију како би обезбедио да сви заинтересовани потенцијални понуђачи могу поднети понуду за предметну јавну набавку.

-Наручилац је Конкурсном документацијом предвидео могућност да се понуде или одговарајућа добра, која у свему морају одговарати захтевима Наручиоца јер се иста уграђују у постојеће системе.